2015. június 20-án tartotta meg szokásos éves találkozóját a Luif Otmár Ösztöndíj Baráti Köre 2015. június 20-án tartotta meg szokásos éves találkozóját a Luif Otmár Ösztöndíj Baráti Köre
A társalgásunk fő témája a napi gondok és örömök mellett az oktatás jelenlegi helyzete volt, amelynek aktuális gondjait, bajait Kovács professzor évtizedes tapasztalatával igyekezett megvilágítani. Poharak jöttek, poharak mentek, a láng pedig finoman nyaldosva a bogrács alját, harangszóra készre segítette a fenséges csülökpörköltet. Ebéd előtt Horváth Dori Tamás OSB (Gy/67) perjel atyával közösen imát mondtunk, és megkoszorúztuk Otmár atya emléktábláját.
Visszatérvén az asztalokhoz Tokaj szelleme is kiszabadult a palackból, vidáman ölelte körbe a gőzölgő pörköltet, rövidesen már csak a villák és kések csatazaja hallatszott. A hangulat az anekdoták számával emelkedett, a huncut szellem újabb és újabb diákkori emlékeket hozott elő belőlünk – és ebből mint tudjuk, soha semmi nem elég. Bár a búcsú e kiváló helytől és Otmár atya emlékétől mindig fájó, bátran állíthatjuk, hogy egy tartalmas nappal és egy pazar gasztronómiai élménnyel lettünk ismét gazdagabbak.
dr. Kőrösi Tamás, a Luif Otmár Ösztöndíj elnöke
Péter Tamás, a Luif Otmár Ösztöndíj titkára